“เจมาร์ท โมบาย” ผนึกพันธมิตร เปิดตัวแคมเปญฉลองครบ30ปี
“เจมาร์ท โมบาย” ผนึกพันธมิตร เปิดตัวแคมเปญฉลองครบ30ปี
7 ส.ค. 2562

 นายนราธิป วิรุฬห์ชาตะพันธ์ ประธานเจ้าหน้าที่บริหาร และ นายดุสิต สุขุมวิทยา รองประธานเจ้าหน้าที่บริหาร บริษัท เจมาร์ท โมบาย จำกัด (Jaymart Mobile) ร่วมกับพันธมิตรแบรนด์ชั้นนำ เปิดตัวแคมเปญใหญ่ ภายใต้ชื่อ “เจมาร์ท จัดดีลใหญ่ เก่าแลกใหม่ ลด 5 ต่อ” สานต่อความสำเร็จในแคมเปญเจมาร์ทฉลองครบรอบ 30 ปี ตอกย้ำผู้นำร้านค้าปลีกมือถือรายใหญ่ และมุ่งสู่การเป็น Gadget Destination มอบความคุ้มค่าและสร้างประสบการณ์ที่ดีที่สุดให้แก่ลูกค้า จะเน้นการยกระดับความพึงพอใจให้กับลูกค้าที่ต้องการอัพเกรดหรือเปลี่ยนโทรศัพท์มือถือ
โดยสิทธิพิเศษที่เจมาร์ท จะมอบให้กับผู้บริโภคผ่านแคมเปญนี้ก็คือ ลูกค้าสามารถนำโทรศัพท์มือถือเครื่องเก่ามาแลกเครื่องใหม่ได้ฟรี หรือแลกรับส่วนลดพิเศษเพิ่ม รวมถึงแบรนด์มือถือชั้นนำมอบข้อเสนอพิเศษกว่าใครในการให้ส่วนลดเพิ่ม และพันธมิตรอย่าง AIS ที่มอบแพ็คเกจสุดคุ้ม บัตรเครดิตจากธนาคารชั้นนำให้ส่วนลดพิเศษเพิ่ม พร้อมผ่อนสบายแบบยาวนาน และบัตรสมาชิก Enjoy Card ที่มอบประสบการณ์พิเศษและสิทธิประโยชน์ที่มากกว่าให้กับลูกค้าเจมาร์ท ในครั้งนี้
ทั้งนี้ ได้รับเกียรติจากผู้บริหารระดับสูงและพันธมิตร ร่วมแถลงข่าวถ่ายภาพเป็นที่ระลึก อาทิ แบรนด์มือถืออย่าง SAMSUNG HUAWEI OPPO VIVO WIKO HONOR และ AIS รวมทั้ง บัตรเครดิตจากธนาคารไทยพาณิชย์ ทหารไทย ธนชาต ณ ร้านเจมาร์ท สาขาสยามพารากอน ที่ผ่านมา